Juraj Cajchan

Juraj Cajchan (* 19. november 1941, Bratislava – † 11. február 2019) bol slovenský karikaturista pôsobiaci v švédskom Göteborgu. Spoluprácu s tunajším denníkom Göteborgs-Posten, nadviazal už v roku 1983. Spisovateľ Kornel Földvári ho označil za "svojrázneho filozofa".

Životopis 
Juraj Cajchan sa narodil v Bratislave. Na tunajšej VŠVU dokončil štúdium záhradnej architektúry. Po okupácii Česko-Slovenska vojskami Varšavskej zmluvy v roku 1968, odišiel so svojou rodinou do Švédska. V Göteborgu sa najskôr živil projektovaním a úpravou parkov a záhrad. Postupne však začal kresliť do novín karikatúry, fotografovať, maľovať a uverejňovať fejtóny.

Dielo 
Cajchanove čiernobiele karikatúry sa vyznačujú pevnou až minimalistickou linkou. Jeho diela nie sú zamerané na detail, ale na obsahovú stránku, ktorá zakaždým nabáda pozorovateľa k premýšľaniu. Netypicky pre karikaturistu sa nezameriava na konkrétne osoby a ich "prešľapy", ale skôr na všeobecne platné problémy s ktorými sa môže stretnúť každý jedinec.

Referencie

Externé odkazy 
 cartoongallery.eu
  komentare.sme.sk

Absolventi Vysokej školy výtvarných umení v Bratislave
Švédski umelci 
Slovenskí karikaturisti
Osobnosti z Bratislavy